CELEX: 62009CA0052
Language: el
Date: 2011-02-17 00:00:00
Title: Υπόθεση C-52/09: Απόφαση του Δικαστηρίου (πρώτο τμήμα) της 17ης Φεβρουαρίου 2011 [αίτηση του Stockholms tingsrätt (Σουηδία) για την έκδοση προδικαστικής αποφάσεως] — Konkurrensverket κατά TeliaSonera AB (Αίτηση εκδόσεως προδικαστικής αποφάσεως — Άρθρο 102 ΣΛΕΕ — Κατάχρηση δεσπόζουσας θέσεως — Τιμές εφαρμοζόμενες από φορέα τηλεπικοινωνιών — Ενδιάμεσες παροχές ADSL — Παροχές συνδέσεως υψηλής ταχύτητας προς τους τελικούς πελάτες — Συμπίεση των περιθωρίων κέρδους των ανταγωνιστών ή πολιτική συμπιέσεως των τιμών)

2.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/3
            
         Απόφαση του Δικαστηρίου (πρώτο τμήμα) της 17ης Φεβρουαρίου 2011 [αίτηση του Stockholms tingsrätt (Σουηδία) για την έκδοση προδικαστικής αποφάσεως] — Konkurrensverket κατά TeliaSonera AB
   (Υπόθεση C-52/09) (1)
   
   (Αίτηση εκδόσεως προδικαστικής αποφάσεως - Άρθρο 102 ΣΛΕΕ - Κατάχρηση δεσπόζουσας θέσεως - Τιμές εφαρμοζόμενες από φορέα τηλεπικοινωνιών - Ενδιάμεσες παροχές ADSL - Παροχές συνδέσεως υψηλής ταχύτητας προς τους τελικούς πελάτες - Συμπίεση των περιθωρίων κέρδους των ανταγωνιστών ή πολιτική συμπιέσεως των τιμών)
   2011/C 103/03
   Γλώσσα διαδικασίας: η σουηδική
   
      Αιτούν δικαστήριο
   
   Stockholms tingsrätt
   
      Διάδικοι στην υπόθεση της κύριας δίκης
   
   Konkurrensverket
   
      κατά
   
   TeliaSonera AB
   Παρισταμένης της: Tele2 Sverige AB
   
      Αντικείμενο
   
   Αίτηση εκδόσεως προδικαστικής αποφάσεως — Stockholms tingsrätt — Ερμηνεία του άρθρου 82 ΕΚ — Συμπίεση των τιμών — Τιμές εφαρμοζόμενες από φορέα εκμετάλλευσης πρώην κάτοχο παραδοσιακού μονοπωλίου για την πρόσβαση σε συνδέσεις ADSL — Διαφορά μεταξύ της τιμής που χρεώνει ο φορέας εκμετάλλευσης στους ενδιάμεσους φορείς εκμετάλλευσης για την παροχή χονδρικώς προσβάσεων σε συνδέσεις ADSL και της τιμής που ο φορέας εκμετάλλευσης χρεώνει στους καταναλωτές για την πρόσβαση σε συνδέσεις ADSL η οποία δεν επαρκεί για να καλυφθεί το πρόσθετο κόστος του φορέα εκμετάλλευσης για την παροχή αυτών των υπηρεσιών λιανικής
   
      Διατακτικό
   
   Ελλείψει οποιασδήποτε αντικειμενικής δικαιολογίας, μπορεί να συνιστά κατάχρηση κατά την έννοια του άρθρο 102 ΣΛΕΕ το γεγονός ότι καθετοποιημένη επιχείρηση, κατέχουσα δεσπόζουσα θέση στην αγορά χονδρικής των ενδιάμεσων παροχών μέσω ασύμμετρης ψηφιακής συνδρομητικής γραμμής, εφαρμόζει μια τιμολογιακή πρακτική η οποία συνεπάγεται ότι η απόκλιση μεταξύ των τιμών που ισχύουν στην αγορά αυτή και των τιμών που εφαρμόζονται στην αγορά λιανικής των παροχών συνδέσεως υψηλής ταχύτητας προς τους τελικούς πελάτες δεν επαρκεί για την κάλυψη του συγκεκριμένου κόστους με το οποίο η ίδια αυτή επιχείρηση πρέπει να επιβαρυνθεί προκειμένου να αποκτήσει πρόσβαση στην τελευταία αυτή αγορά.
   Στο πλαίσιο της εκτιμήσεως του καταχρηστικού χαρακτήρα μιας τέτοιας πρακτικής, πρέπει να λαμβάνονται υπόψη όλες οι περιστάσεις κάθε συγκεκριμένης περιπτώσεως. Ειδικότερα,
   
               —
            
            
               πρέπει να λαμβάνονται υπόψη, κατ’ αρχήν και κατά προτεραιότητα, οι τιμές και το κόστος της οικείας επιχειρήσεως στην αγορά των παροχών λιανικής. Μόνον όταν δεν είναι δυνατόν, λόγω των συγκεκριμένων περιστάσεων, να γίνει αναφορά στις τιμές αυτές και στο εν λόγω κόστος, πρέπει να εξετάζονται οι αντίστοιχες τιμές και το αντίστοιχο κόστος των ανταγωνιστών στην ίδια αυτή αγορά και
            
         
               —
            
            
               είναι αναγκαίο να αποδεικνύεται ότι, λαμβανομένου ειδικότερα υπόψη του απαραίτητου χαρακτήρα του προϊόντος χονδρικής, η πρακτική αυτή παράγει ένα, τουλάχιστον δυνητικό, επιζήμιο για τον ανταγωνισμό αποτέλεσμα στην αγορά λιανικής, χωρίς τούτο ουδόλως να δικαιολογείται από οικονομικής απόψεως.
            
         Για την εκτίμηση αυτή δεν έχουν, κατ’ αρχήν, σημασία:
   
               —
            
            
               το ότι η οικεία επιχείρηση δεν υπέχει καμία κανονιστική υποχρέωση να προσφέρει τις ενδιάμεσες παροχές μέσω ασύμμετρης ψηφιακής συνδρομητικής γραμμής στην αγορά χονδρικής στην οποία κατέχει δεσπόζουσα θέση·
            
         
               —
            
            
               ο βαθμός στον οποίο η επιχείρηση αυτή δεσπόζει στην αγορά αυτή·
            
         
               —
            
            
               το γεγονός ότι η εν λόγω επιχείρηση δεν κατέχει δεσπόζουσα θέση και στην αγορά λιανικής των παροχών συνδέσεως υψηλής ταχύτητας προς τους τελικούς πελάτες·
            
         
               —
            
            
               το γεγονός ότι οι πελάτες στους οποίους εφαρμόζεται μια τέτοια τιμολογιακή πρακτική είναι νέοι ή υφιστάμενοι πελάτες της οικείας επιχειρήσεως·
            
         
               —
            
            
               το γεγονός ότι η κατέχουσα δεσπόζουσα θέση επιχείρηση αδυνατεί να ανακτήσει τις ενδεχόμενες ζημίες που μπορεί να της προκαλέσει μια τέτοια τιμολογιακή πρακτική, ούτε
            
         
               —
            
            
               ο βαθμός ωριμάνσεως των σχετικών αγορών και το στις αγορές αυτές έχει εμφανισθεί μια νέα τεχνολογία η οποία απαιτεί πολύ μεγάλες επενδύσεις.
            
         
      (1)  ΕΕ C 90 της 18.4.2009.